El grup The Blisters Tribut a The Beatles actua en el Casino de la Gerència de Port de Sagunt
16 de juliol 2020

![](/media/btgluqg3/59_c_theblisters.jpg)  
  
  

La delegació de Cultura ha organitzat per a este dissabte 18 de juliol, l'espectacle de música del grup The Blisters, que fa tribut a la banda anglesa The Beatles. Esta actuació començarà a les 22.30 hores, en el casino de la Gerència del Port de Sagunt. Segons informa l'organització este concert començarà mitja hora abans del que es preveu, perquè finalitze abans que s'inicie el castell de focs artificials que començarà a les 23.59.

  

The Blisters és un grup tribut a The Beatles establit a València que recrea la música que The Beatles va portar al món. Un grup que busca homenatjar en cada concert a «**la que va ser i serà la banda de pop-rock més important i influent de tots els temps**».

  

En l'actualitat el grup el formen 5 músics: dues guitarres/vocalistes, una pianista, un bateria i un baixista/vocalista. Compten amb instruments de primer nivell, com a guitarres marca Rickenbacker, Fender o Grestch, similars a les que usaven els Fab four, una bateria Ludwig de l'any 67, un teclat Roland, etc. Així com d'un equip tècnic d'alta qualitat amb potència suficient per a tocar tant en interiors com en exteriors. El seu repertori és molt ampli, des de les cançons més famoses del quartet de Liverpool fins a les menys conegudes, segons l'ocasió i el tipus de concert. També interpreten temes d'altres artistes de l'època, grans clàssics dels anys 60 i 70.

  

El grup musical de tribut als Beatles va començar la seua marxa en 2003 quan Pablo i Fede es van conéixer. La seua comuna passió per la música de The Beatles els va portar a formalitzar l'ambiciós projecte de recrear el so dels Fab Four de Liverpool. Durant estos anys han gaudit i han fet gaudir de grans moments en magnífics escenaris com el Teatre Romà de Sagunt, El festival Volvo Ocean Race a Alacant, Black Note Club de València, etc.

  

La música els ha portat a recórrer gran part de la geografia espanyola i l'estranger, deixant el seu segell en ciutats com Barcelona, Hossegor (França) Amurrio, Figueres, Castelló, Sant Sebastià, Madrid, Osca... I sens dubte el record que els quedarà gravat per a tota la vida ha sigut el seu pas per Liverpool en l'estiu de 2009. Allí van estar amb motiu de la Beatle Week, festival que cada any se celebra a la ciutat anglesa, recreant el so _beat_ en els mateixos escenaris on John i Paul van conéixer el seu èxit, entre ells l'inconfusible The Cavern Club.

  

![](/media/qmxj2sy1/59_c_theblisters2.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/el-grup-the-blisters-tribut-a-the-beatles-actua-en-el-casino-de-la-gerencia-de-port-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/el-grup-the-blisters-tribut-a-the-beatles-actua-en-el-casino-de-la-gerencia-de-port-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-grup-the-blisters-tribut-a-the-beatles-actua-en-el-casino-de-la-gerencia-de-port-de-sagunt/ "Linked In")
*   [](mailto:?body=https://aytosagunto.es/va/actualitat/el-grup-the-blisters-tribut-a-the-beatles-actua-en-el-casino-de-la-gerencia-de-port-de-sagunt/)